=  KIRKENYT  = 

Til  alle  SDH-spejdere 
i  hele  Norden 


Så  lyder  signalet  igen.  Vi 
skal  til  jamboree  i  Nordisk 
SDH-Spejderlejr  1994! 

Efter  succes'en  med  de  tid- 
ligere nordiske  jamboreer 
kan  alle  Kirkens  unge 
mænd  og  deres  spejderven- 
ner glæde  sig  til  Nordisk 
SDH-Spej  der  lejr  i  Danmark 
1994. 

Lejren  afholdes  den  22.- 
29.  juli  1994  med  ankomst 
til  lejren  den  22.  juli  og  af- 
rejse den  29.  juli  1994- 

Lejren  placeres  midt  i  et 
stykke  særpræget  dansk  na- 
tur, der  giver  mulighed  for 
helt  specielle  naturoplevel- 
ser ved  Tversted  Klitplanta- 
ge i  Nordvestjylland  lige 
ved  Vesterhavet  (Nordsø- 
en). 

Lejrchef  bliver  biskop 
Karl-Ove  Ilskov,  Odense  1. 
ward,  tidligere  spejderleder 
for  region  Danmark.  En  ko- 
mité er  kaldet  og  er  i  fuld 
gang  med  forberedelserne. 

To-sproget  lejr 

Lejrens  officielle  sprog  vil 
være  dansk/engelsk.  Prisen 
for  deltagelse  i  lejren  er 
endnu  ikke  fastlagt,  men  le- 
delsen forventer,  at  det  bli- 
ver max.  700  danske  kro- 
ner. Prisen  omfatter  delta- 
gelse i  alle  lejraktiviteter  og 
fuld  forplejning  fra  fredag 
frokost  til  fredag  morgen. 

Transport-  og  lomme- 
penge og  forplejning  under 
transport  påhviler  de  enkel- 
te deltagere/enheder. 

Lejren  er  for  alle  SDH- 
spejdere  i  Norden  og  deres 
SDH-spejderledere.  Hver 
enhed  skal  sende  tilstræk- 
keligt voksne  ledere. 


Aldersgrænser 

Aldersgrænsen  er  12  til  18 
år,  dog  således,  at  der  ac- 
cepteres deltagelse  af  dren- 
ge, der  fylder  1 2  år  i  løbet 
af  1994,  og  drenge,  der  fyl- 
der 18  år  i  1994.  I  begge  til- 


fælde dog  med  den  enkelte 
biskops  accept. 

Ældre  drenge  kan  evt. 
deltage  som  hjælpere. 

Der  afholdes  en  særlig 
subcamp  for  de  16-18  årige 
drenge.  Evt.  spørgsmål  be- 


des rettet  til  de  lokale 

SDH-spejderledere/præste- 

dømmeledere. 

Lejrkomiteen 
Far  West  1994 


Dette  logo  vil  byde  alle  SDHspejder  velkommen  til  Nordisk  SDHSpejderlejr  ved  Vesterhavet. 

Russiske  medlemmer  fordeler 
tøj  og  sko  blandt  medlemmer 
og  andre 


Jaroslav  Kuznetsov  og  Boris  Sjapovalov,  i  lastbilen,  og  Roman  Leus,  Pavel 
Anisjenko,  Viktor  Burkov  og  Pavel  Stosjkov,  stående  på  jorden, 
tømmer  en  lastbil  for  50  kg  baller  med  tøj. 
(Foto:  Mary  Kay  Stout) . 


I august  kom  mere  end 
16  tons  tøj  og  sko  til 
Skt.  Petersborg  som  en  del 
af  Kirkens  humanitære 
hjælpeindsats  i  Rusland, 
Ukraine  og  de  baltiske  lan- 
de. Hjælpen  er  en  gave  fra 
Kirken. 

I  de  følgende  uger  sørge- 
de Kirkens  medlemmer  i 
Skt.  Petersborg  for  at  forde- 
le sweatere,  hatte,  jakker, 
frakker,  handsker  og  andet 
vintertøj  i  alle  størrelser  til 
de  trængende,  både  med- 
lemmer og  andre. 


Brugt  tøj  både  til 
Kirkens  egne  og  til 
andre  mennesker  i  nød 

Distriktspræsidenten  i  Skt. 
Petersborg,  Vjatjeslav  I.  Je- 
fimov,  fortæller,  at  forsen- 
delsen bliver  fordelt  mellem 
de  10  grene  i  Skt.  Peters- 
borg og  de  2  grene  i  Viborg. 
Medlemmer  vil  få  efter  be- 
hov, og  man  vil  kontakte  de 
lokale  myndigheder  for  at  få 
oplyst  navne  på  personer  og 
familier,  der  har  brug  for 
hjælp.  Det  er  især  ældre,  sy- 
ge og  børnefamilier,  man 


Distriktspræsident  Vjatjeslav 
1.  Jefimov,  Skt.  Petersborg, 
leder  fordelingen  af  nødhjælp 
skænket  af  Kirken. 
(Foto:  Mary  Kay  Stout) . 


ønsker  at  hjælpe.  Med- 
lemmerne vil  sørge  for,  at 
tøj  og  sko  bliver  bragt  direk- 
te ud  til  modtagernes  hjem. 

Irene  Maximova,  der  er 
hjælpeforeningspræsident- 
inde  i  distriktet,  fortæller, 
at  denne  hjælp  er  meget 
værdsat,  for  russerne  bruger 
det  meste  af  deres  indkomst 
på  mad,  der  bliver  stadig 
dyrere.  De  har  ikke  råd  til 
varmt  tøj. 

-  Der  har  været  to  tidli- 
gere forsendelser,  men  dette 
er  den  hidtil  største.  Mange 
medlemmer  får  gavn  af 
hjælpen.  Det  er  en  meget 
praktisk  hjælp,  fortæller  sø- 
ster Maximova,  for  sko  og 
støvler  er  meget  dyre  og 
vanskelige  at  finde  i  de  rus- 
siske butikker,  og  det  gæl- 
der især  sko  til  børn. 

Medlemmerne  kan  ikke 
købe  varmt  tøj  til  vinteren 

Søster  Tatjana  Akimova 
underviser  i  seniorklassen  i 

Skt.  Petersborg  Nevsky 
Gren.  Hun  fortæller,  at  de 
arbejdsløse  blandt  medlem- 
merne kun  får  en  beskeden 
hjælp  fra  det  offentlige,  og 
at  det  er  umuligt  for  dem  at 
købe  varmt  tøj  til  vinteren. 

-  Inflationen  er  et  stort 
problem,  fortæller  søster 
Akimova.  En  vinterfrakke 
til  en  voksen  kostede  sidste 
år  4.000  rubler.  1  dag  koster 
den  samme  frakke  mere  end 
40.000  rubler.  Det  er  mere 
end  en  månedsløn  for  en 
lærer  eller  en  ingeniør. 

Hjælp  fra  Kirken  får  de 
hjulpne  til  at  hjælpe  andre 

-  Vi  sætter  stor  pris  på  støt' 
ten  fra  Kirkens  medlemmer. 
Når  vi  modtager  denne 


hjælp,  føler  vi  virkelig,  at 
vi  er  brødre  og  søstre  i 
evangeliet,  og  det  hjælper 
os  til  at  gøre  mere  for  at  nå 
ud  til  andre  og  hjælpe  dem, 
både  medlemmer  og  ikke- 
medlemmer,  slutter  søster 
Akimova. 

Kirken  hjælper  på 
verdensplan 

-  Denne  sending  til  Skt. 
Petersborg  er  en  del  af  Kir- 


Tatjana  Akimova  sorterer 
tøj,  der  skal  fordeles  blandt 
Skt.  Petersborgs  fattige . 
(Foto:  Mary  Kay  Stout). 


Pavel  Stosjkov,  Serge)  Osokin 
og  Viktor  Burkov  pakker  sko 
og  støvler  ud  i  en  sending  med 
nødhjælp  fra  Kirken. 
(Foto:  Mary  Kay  Stout). 


kens  fortsatte  indsats  for  at 
yde  hjælp  til  fattige  og 
trængende,  siger  Isaac  C. 
Ferguson,  som  er  leder  for 
Kirkens  International  Vel- 
færd/Humanitær Hjælp. 
Kirken  har  i  adskillige  år 
benyttet  Deseret  Industries 
sorteringscenter,  som  ind- 
samler overskydende  tøj  fra 
dets  afdelinger.  Næsten  alt 
dette  tøj  er  blevet  hnjgt  i 
hjælpeaktioner. 

I  løbet  af  1992  er  mere 
end  2.700  tons  hjælp  ble- 

vet  sendt  fra  Kirken  til  55 
lande  i  Asien,  Afrika,  La- 
tinamerika og  Østeuropa. 
Dette  tal  vil  ifølge  Ferguson 
blive  overgået  i  1993. 

Samarbejde  med  andre 

-  Vi  samarbejder  med  man- 
ge private  organisationer, 
som  udfører  hjælpearbejde 
og  udviklingsprojekter  over 
hele  verden.  Kirken  bidra- 
ger med  denne  hjælp  som 
en  kærlighedsgerning  til 
verdens  fattige  og  trængen- 
de, siger  Ferguson. 

-  Kirken  sender  udover 
tøj  og  sko  også  medicinsk 
udstyr,  medicin  og  under- 
visningsmaterialer, fortæller 
Ferguson.  Mad  sendes  efter 
aftale  og  udsendes  fra  Kir- 
kens forrådshuse  til  krise- 
punkter over  alt  i  verden. 

CN 

Århus  stavs  stavskonference 
i  Herning 


Den  11.-12.  september 
deltog  andenrådgiver 
i  områdepræsidentskabet 
præsident  Graham  W. 
Doxey  og  søster  Mary  Lou 
Doxey,  regionalrepræsen- 
tant Ingvar  Olsson,  missi- 
onspræsident  Alma  D.  An- 
derson og  søster  Jean  An- 
derson ved  Århus  Stavs 
stavskonference  i  Herning. 

Lyt  til  søstrene 

Præstedømmets  lederskabs- 
møde  foregik  i  Herning  kir- 
kebygning lørdag  kl.  14-16. 

Stavspræsident  Carsten 
Larsen  spurgte: 

-  Hvem  er  det  vi  tjener? 
Det  er  Herrens  Kirke.  Et 
andet  vigtigt  punkt  er  sø- 
strenes rolle!  Det  er  vigtigt, 
at  de  involveres,  og  at  vi 
som  præstedømmebærere 
lytter  til  dem  og  til,  hvad 


de  mener.  Præsident  Lar- 
sen talte  til  sidst  om  fuld- 
kommengørelse af  de  helli- 
ge: 

-  Et  godt  råd:  Besøg 
templet  så  ofte  som  vel  mu- 
ligt. Vi  har  alle  behov  for  at 
besøge  templet.  Ældste 
Packer  udtalte  ved  100  års 
jubilæet  ved  Salt  Lake 
templet:  sig  ordet  tempel, 
gentag  det  og  tilføj:  helligt. 
Ordet  hjem  er  også  et  hel- 
ligt ord. 

Højrådsbror  Christian 
Kuntz,  Sønderborg,  frem- 
hævede betydningen  af,  at 
vi  som  forældre  og  voksne 
er  opmærksomme  på  børns 
og  de  unges  behov: 

-  Det  lille  barn  har 
mange  egenskaber,  og  vi  må 
som  forældre  gøre  os  klart, 
hvilket  ansvar  vi  har.  Br. 
Kuntz  spurgte:  -  Hvordan 


Koret  under  ledelse  af  br.  Jan  Pedersen  sang  med  livslyst  og  glæde  ved  konferencen. 
(Foto:  Knud  Balazs). 


Præsident  Graham  W.  Doxey  og  søster  Mary  Lou  Doxey. 
(Foto:  Knud  Balazs). 


når  vi  målet  for  Århus  stavs 
deling  1.  januar  1995?  Præ- 
sident Lee  har  nævnt  hjem- 
melærerarbejdets  betydning 
ogiL&P  50:13-14  står  der: 
-  Derfor  stiller  jeg,  Herren, 
jer  dette  spørgsmål  ...  ja, 
det  er  Ånden,  der  vil  over- 
bevise. Tidligere  missionær 
ældste  Herchel  Pedersens 
beretning  taler  sit  eget 
sprog,  fast  en  gang  om 
ugen.  Det  giver  resultat. 
Lav  en  liste  over  navne  på 
familiens  medlemmer,  og 
nogle  vil  begynde  at  høre 
om  evangeliet. 

-  Vi  bør  faste  og  bede, 
studere  skrifterne  og  skrive 
navne  op  på  vore  familie- 
medlemmer, sluttede  br. 
Kuntz. 

Er  jeg  som  jeg  skal  være? 

Regionalrepræsentant  Ols- 
son fra  Sverige  var  glad  for 

sin  kaldelse,  hvor  han  fik 
en  mulighed  for  at  hjælpe 
stavspræsidentskabet  i  Ar- 
hus: 

-  For  at  nå  et  mål,  du  al- 
drig har  nået,  må  du  gøre 
ting,  som  du  aldrig  før  har 
gjort!  Der  må  udføres  et  mi- 
rakel i  Århus  stav  og  læres 
nogle  enkle  men  grundlæg- 
gende principper:  Tænk 
glohalt  og  arbejd  lokalt 

-  Er  jeg,  som  jeg  skal 
være?  spurgte  br.  Olsson. 
Spørg  din  hustru:  hvordan 
er  det  at  være  gift  med  mig? 

-  Lad  os  ofre,  hvad  Herren 
ønsker  af  os,  og  samtidig 
være  glade  for  at  udføre  ar- 
bejdet! 

Præsident  Doxey  sagde: 

-  Jeg  tror,  at  denne  stav  vil 
vokse,  hvis  vi  alle  holder  os 
til  Frelseren,  og  nyder  den 
ånd,  der  følger  med  ved  at 
holde  budene.  Vi  må  forøge 
vor  åndelighed  både  i  Kir- 
ken og  i  hjemmet.  Gud- 
dommelig indflydelse  kom- 
mer gennem  taknemmelig- 
hedens ånd. 

-  Vi  må  lære  denne  lek- 
tie, at  vi  har  brug  for  Gud, 
vi  bør  være  taknemmelige 
og  på  denne  måde  være  i 
stand  til  at  modtage  inspi- 
ration. Jeg  er  kommet  her 
for  at  vidne  for  Herren,  at 
Jesus  Kristus  leder  Kirkens 
præsidentskab  gennem  in- 
spiration, sluttede  præsi- 
dent Doxey. 


Herefter  fulgte  AP-UP  se- 
minar og  UV-råd  og  lørda- 
gens program  blev  afsluttet 
med  middag  og  superlørdag 
for  disse  deltagere. 

Søndag  d.  12.  september 
foregik  møderne  i  Herning 
kongrescenter.  Morgenmø- 
det fra  kl.  8.45-10.00  var  et 
oplæringsmøde  for  ung- 
domsledere fra  hele  staven 
og  var  helt  i  tråd  med  og  en 
efterfølgelse  af  lørdagens 
PLM-møde. 

Bevar  optimismen 

Ved  konferencemødet  kl. 
10.15-11.30  indledte  præsi- 
dent Steffen  Vestergaard 
sin  tale  med  beretningen 
om  den  14-årige  Joseph 
Smith,  der  fik  besøg  af  eng- 
len Moroni,  og  først  efter 
femte  besøg  forsvandt  fri- 
sterens magt. 

-  Vi  må  lære  at  holde  de 
grundlæggende  principper 
bl.a.  du  skal  ære  din  far  og 
din  mor!  Stræb  efter  kær- 
lighed i  hjemmet.  Hav  en 
indre  fred,  moralsk  renhed 
og  stå  på  hellige  steder. 
Hold  fast  i  jernstangen. 
Gud  elsker  os  og  ønsker,  at 
vi  skal  bevare  optimismen. 
Tænk  på  den  håbløse  situa- 
tion i  pionertiden.  Det  er 
nødvendigt  at  holde  de 
grundlæggende  principper  i 
alle  livets  forhold,  sluttede 
præsident  Vestergaard  med 
at  sige. 


Br.  Flemming  Klitgaard  og  præsident  Steffen  V.  Poulsen  nyder 
et  dejligt  øjeblik  sammen.  (Foto:  Knud  Balazs)  ■ 


-  Hvem  er  det,  vi  tjener,  spurgte  præsident  Carsten  Larsen 
konferencedeltagerne.  (Foto:  Knud  Balazs). 


Regionalrepræsentant  Ols- 
son fortalte  konferencedel- 
tagerne: -  Jeg  ved,  at  Gud 
leder  denne  kirke.  Vær  lyk- 
kelig hver  dag.  Tænk  på, 
hvad  der  står  skrevet  i  2 
Nephi  2:25  ...  og  menne- 
skene er  til  for  at  kunne  ny- 
de glæde!  Der  kan  meget 
let  i  prioriteringen  opstå  en 
konflikt  mellem  familie,  ar- 
bejde og  kirke.  Derfor  er 
det  interessant  at  læse  i  af- 
snit 23  i  L&.P. 

Aldrig  for  gammel 

Præsident  Doxey  fortalte, 
at  han  nu  havde  været  gift 
i  43  år  og  havde  1 2  børn 
sammen  med  søster  Mary 
Lou  Doxey:  -  Man  bliver 
aldrig  for  gammel  til  at  tje- 
ne i  Herrens  kirke.  En  må- 

o 

de,  som  kan  hjælpe  Århus 
stav  til  fremgang,  er,  at  æg- 
tepar sammen  tager  på  mis- 
sion og  tjener  på  mange  for- 
skellige måder. 

Mød  livet  med  Guds 
styrke 

Ved  konferencens  hoved- 
møde  kl.  13-15  sagde  stavs- 
præsident  Carsten  Larsen: 
-  Mød  livet  med  Guds  styr- 
ke! Tal  ikke  andet  end  om- 
vendelse. Lær  at  skelne 
mellem  rigtigt  og  forkert! 

-  Omvendelse  er  et 
evigt  princip  og  følelsen  af 
skyld  er  en  rigtig  følelse,  der 
vil  hjælpe  os.  Omvendelse 
er  ikke  en  let  sag.  Vi  er  ble- 
vet bedt  om  at  holde  alle 
Guds  bud.  Biskopper  og 
grenspræsidenter  kan  give 
os  Kirkens  velsignelse. 


-  Sand  omvendelse  kræver 
ydmyghed.  Vi  må  genopret- 
te tingenes  tilstand.  Vi  må 
tage  Kristi  sonoffer  til  os! 

Præsident  Hans  Otto  Il- 
skov omtalte  Det  Gamle 
Testamente  og  talte  om, 
hvordan  Herren  handlede 
med  sit  pagtsfolk: 

-  Vi  er  i  dag  et  pagtsfolk 
og  har  forpligtet  os,  og  vi 
bør  ære  præstedømmet  som 
omtalt  i  L&P  84:33-42. 
Tingenes  tilstand  i  vort  lille 
land  Danmark  bærer  præg 
af  mange  forandringer  eks. 
den  frie  abort  i  1972.  Vi  må 
ikke  bryde  pagterne.  Vor 
himmelske  Fader  ønsker  at 
velsigne  os! 

Gode  råd  med  på  vejen 

Præsident  Anderson  slutte- 
de med  at  sige:  -  Vi  træn- 
ger til  henvisninger  fra 
medlemmerne.  Brug  æld- 
ster  og  søstre  som  hjemme- 
lærere  og  som  besøgslærer- 
inder. 

Regionalrepræsentant 
Olsson  sluttede  med  at  be- 
de medlemmerne  dele 
evangeliet  også  med  de 
flygtninge,  som  kommer  til 
landet. 

Præsident  Doxey  slutte- 
de med  at  sige:  -  Vi  er  ån- 
delige væsener,  som  har  en 
jordisk  oplevelse.  Hvor 
godt  kender  vi  vor  himmel- 
ske Fader?  Belær  i  familien 
de  unge  om  skrifterne,  in- 
gen andre  gør  det.  Efterlev 
evangeliet  hver  eneste  dag  i 
familien. 

CJG 

Kirkens  kontor 

er  ikke  kun  et  kontor 


Flere  og  flere  opdager, 
at  den  hvide  26  eta- 
ger høje  bygning  i  det  een- 
trale  Salt  Lake  City  ikke 
kun  er  hovedsæde  for  Jesu 
Kristi  Kirke  af  Sidste  Dages 
Hellige,  men  også  et  sted, 
hvor  folk  og  turister  søger 
hen.  Haveanlægget  om- 
kring bygningen  lokker 
mange  til  med  deres  smuk- 
ke blomsterbede  og  fontæ- 
ner, som  dufter  dejligt  i 
sommervarmen.  Her  findes 
der  også  mange  skulpturer, 
som  fortæller  om  vores  tro. 


Venlig  modtagelse 

Når  man  træder  ind  i  den 
store  foyer  mødes  man  af 
venlige  værtinder,  som  gør 
alt,  hvad  de  kan  for  at  hjæl- 
pe gæsterne  til  rette.  Nogle 
vælger  blot  at  slå  sig  ned  i 
de  skønne  sofagrupper  og 
kigge  på  det  store  maleri  af 
Kristus,  som  pryder  væggen. 

Et  kontor  for  hele  ver- 
den kræver  et  repræsenta- 
tivt personale.  Der  er  man- 
ge mænd  med  hvid  skjorte 
og  slips  på  en  almindelig  ar- 
bejdsdag. 


Det  historiske  bibliotek  i 
underetagen  åbner  allerede 
kl.  7:30  om  morgenen,  og 
her  kommer  forskere  fra  he- 
le verden.  En  etage  længere 
oppe  findes  et  arkiv  med  et 
righoldigt  historisk  materia- 
le, som  også  er  tilgængeligt 
for  offentligheden. 

Udsigt  over  hele  byen 

Smukke  tavler  med  religiø- 
se motiver,  blomsterarran- 
gementer og  smagfulde 


møbler  møder  den  besøgen- 
de på  alle  etager.  De  fleste 
turister  tager  dog  elevato- 
ren op  til  den  26.  etage. 
Her  kan  de  fra  to  glasom- 
kransede  terrasser  se  ud 
over  hele  Salt  Lake  dalen. 
Værtinderne  peger  på  ste- 
det, hvor  pionererne  kom 
ind,  og  fortæller  kort  om 
byens  historie. 

I  underetagen  findes  et 
cafeteria,  som  benyttes  flit- 
tigt af  såvel  personalet  som 


Fra  øverste  etage  er  der  en  smuk  udsigt  over  Salt  Lake  City 
og  dalen.  (TD-foto) . 

af  alle  de  forskellige  forske- 
re, som  besøger  Kirkens  for- 
skellige biblioteker  og  arki- 
ver. 

80.000  frivillige  hjælpere 

Overalt  i  bygningen  møder 
man  brødre  og  søstre  med 
et  hvidt  navneskilt,  hvor 
der  står  Church  Service 
Missionaries.  Ca.  80.000 
brødre  og  søstre  er  kaldet 
og  indsat  af  deres  biskop  til 
at  arbejde  en  eller  flere  da- 
ge i  løbet  af  ugen  med  for- 
skellige opgaver  på  konto- 
rerne, museerne  eller  på  an- 
dre af  de  historiske  steder 
rundt  om  i  verden  for  bl.a. 
at  tage  sig  af  de  besøgende. 

Ca.  350  af  disse  specielle 
missionærer  fungerer  som 
værtinder  og  værter  i  Kir- 
kens hovedsæde  og  i  Joseph 
Smiths  Mindebygning  (det 
gamle  Hotel  Utah). 

Glæden  skinner  igennem 

Mary  Lou  Rowlings,  som  er 
kaldet  som  fuldtidsmissio- 
nær  i  3  år  for  at  lede  denne 
del  af  arbejdet,  fortæller: 

-  Vi  er  ikke  kaldet  som 
forkyndende  missionærer. 
Vores  hovedopgave  er  i  ste- 
det for  at  bygge  bro  til  alle 
mennesker.  Vi  tager  imod 
vores  besøgende,  som  var 
de  gæster  i  vores  eget  hjem. 

-  De  fleste  af  os  også  an- 
dre stillinger  i  Kirken,  fort- 
sætter hun,  men  kaldelsen 
som  værtspar  eller  værtinde 
giver  mulighed  for  at  tjene 
på  en  særlig  måde,  idet  vi 
kommer  i  kontakt  med 
mennesker  fra  hele  verden. 
Vi  gør  alt,  hvad  vi  kan,  for 
at  vore  besøgende  kan  få  en 
speciel  oplevelse. 

-  Vi  får  selvfølgelig  ofte 
mange  spørgsmål  om  Kir- 
ken. Kan  vi  besvare  dem  en- 
kelt, gør  vi  det,  ellers  hen- 
viser vi  til  missionærerne. 

Det  er  måske  netop  det- 
te frivillige  arbejde,  som  gør 
Salt  Lake  City  til  så  vidun- 
derlig en  by  at  besøge.  Glæ- 
den ved  at  tjene  er  ægte  og 
virker  smittende. 

BIS 


Blomsterbedene  omkring  Kirkens  hovedsæde  passes  omhyggeligt,  så  de  kan  være  en  nydelse  for  øjet 
og  virke  opbyggende  på  sjælen.  (TD-foto) . 


I  den  store  reception  findes  venlige  værtinder,  som  er  kaldet  som  frivillige  hjælpere ,  og  som  hjælper 
de  mange  besøgende  med  at  finde  sig  til  rette.  (TD-foto). 

Modsætninger  er  væsentlige 
i  et  positivt  kristent  liv 


Billedkunstneren  Johan  H. 
Benthin,  Danmarks  første 
stavspræsident,  rejste  til 
Tyskland  og  blev  kendt 
som  kunstner. 

Den  4.  september  1993  åb- 
nede Kulturhuset  i  Helsinge 
en  spændende  udstilling 
med  værker  af  br.  Johan  H. 
Benthin.  Bror  Benthin  er 
som  nævnt  kendt  af  mange 
søskende  i  København 
Danmark  stav,  hvor  han 
tjente  som  stavens  og  lan- 
dets første  stavspræsident 
og  mindes  med  glæde. 

Værkerne,  hvis  figurati- 
ve elementer  er  sparsomme, 


har  mange  filosofiske  og  re- 
ligiøse træk.  Kunstneren, 
der  har  boet  i  Tyskland  de 
sidste  15  år,  har  høstet  flere 
internationale  anerkendel- 
ser, men  er  stort  set  ukendt 
i  Danmark. 

Alt  er  tilladt-sloganet! 

Dette  slogan  antyder  vor 
tids  ligegyldighed:  alt  kan 
være  lige  godt,  afvigelser 
kan  begrundes  og  skal  tole- 
reres. Kunsten,  som  er  pro- 
jektionen af  den  menneske- 
lige ånd  i  en  række  udtryks- 
former, har  også  hyldet  det- 
te slogan.  Den  forargelse 
over  kunsten,  som  dette  har 


medført  i  nogle  kredse,  er 
ikke  kun  et  tegn  på,  at  kun- 
sten er  levende  og  kan  rok- 
ke ved  indgroede  forestil- 
linger. Forargelsen  kan  lige- 
såvel være  et  udtryk  for,  at 
de  veje,  som  kunsten  anty- 
der, er  for  svært  tilgængeli- 
ge eller  måske  ligefrem  ne- 
gative og  destruktive. 

Modsætninger  modner 

I  denne  sammenhæng  er 
Johan  Benthin  et  af  eksem- 
plerne på  noget  anderledes. 
I  løbet  af  et  liv  med  mar- 
kante modsætninger  er  en 
række  ideer  modnet,  ideer 
om  livet,  om  inspiration, 
om  kunsten  og  dens  betyd- 
ning for  kunstneren  selv  og 
for  betragteren.  Der  er  tale 
om  den  personlige,  åndelige 
udvikling,  som  alle  menne- 
sker gennemgår  mere  eller 
mindre  bevidst,  men  som 
kan  næres  mangefold,  net- 
op hvis  man  er  sig  den  be- 
vidst. Det  er  ifølge  Johan 
Benthin  denne  bevidst- 


hedsgørelse,  kunsten  kan 
være  med  til  at  katalysere. 

Bevidsthedsgørelsen  sker 
ikke  ved  kun  at  portrættere 
alt  det  gode,  sande  og 
smukke.  Men  ved  at  vise,  at 
modsætningerne:  det  onde, 
løgnen  og  afskyeligheden, 
er  lige  så  virkelige.  Både  de 
gode  og  de  dårlige  mulighe- 
der præsenteres  for  os  alle 
hver  dag.  Ved  også  at  præ- 
sentere dem  samtidigt  i  et 
kunstværk,  bliver  vi  mindet 
om,  at  vi  har  et  valg  at 
træffe,  at  vi  kan  hæve  os 
over  ligegyldigheden,  at  vi 
har  kraft  til  at  vrage  og  til 
at  vælge  det,  vi  finder  posi- 
tivt og  konstruktivt.  På 
denne  måde  er  vi  selv  med- 
skabere  af  vores  åndelige 
udvikling. 

Sætter  tanker  i  gang 

Men  Johan  Benthins  kunst 
er  på  ingen  måde  anmas- 
sende. Billederne  når  os 
blidt,  næsten  ydmygt,  og 
appellerer  til  vore  egne 


»Fliehkraft« ,  »Centrifugal  Force« 

—  Acryl'Lasurfarbe  auf  P apier collage ,  40  cm  x20  cm. 


jnåm 

Br.  Johan  H.  Benthin  var  København  Danmarks  Stavs  første 
stavspræsident  og  arbejder  nu  som  billedkunster,  bosat  i  Tysk- 
land. (Foto:  Rudolf  G iitschou)) . 

»Die  zvoei  Bucher«,  »The  two  Books« 
-  Acrylfarbe  auf Collage ,  50  cm  x  60  cm. 


overvejelser.  De  kan  sætte 
tanker  i  gang,  der  får  os  til 
at  ønske  at  ændre  vores 
daglige  rutine,  løfte  os  til 
en  sfære  over  hverdagsni- 
veauet.  Det  sker  blandt  an- 
det ved  at  dæmpe  det  rent 
figurative,  hvilket  gøres  ved 
hjælp  af  lazur.  Billedet  er 
umiddelbart  spændende 
med  sine  former,  farver  og 
modsætninger,  men  det  ta- 
ger lidt  tid  at  ane  figurerne. 
Og  der  er  altid  flere  fortolk- 
ningsmuligheder. Ser  man 
f.eks.  billedet  »Broer«  kan 
man  ane  et  gammelt  tysk 
europakort  i  baggrunden,  li- 
gesom man  kan  se  både  lyse 
og  mørke  områder  i  både 
øst  og  vest.  Gennem  det 
hele  »svæver«  en  række 
broer,  der  uafhængigt  af  dis- 
se modsætninger  forbinder 
noget  på  begge  sider.  De 
forbindende  led  forekom- 
mer mere  markante  end 
modsætningerne.  Og  emnet 
øst/vest  er  så  svagt  antydet, 
at  der  let  associeres  til  øvri- 
ge modsætningsforhold  i 
vort  eget  liv. 

Erkendelseskunst 

Johan  H.  Benthins  stil  har 
blandt  andet  rødder  i  con- 
ceptual  art  (opfattelses-  eller 
erkendelsesmæssig  kunst), 
og  kan  på  baggrund  af  tyske 
kritikere  nærmest  kaldes 


spirituel  kunst.  Maleteknik- 
kerne er  flere,  ofte  i  en 
kombination  af  akryl-lazur 
og  collage-decollage.  Flere 
afbillederne  får  tilføjet  en 
tredje  dimension  ved  di- 
skret anvendelse  af  bølge- 
pap, men  uden  at  virke  som 
relief. 

Fernisering  i  Helsinge 

Kunstnerens  egen  -  på  én 
gang  dybsindige  og  humori- 
stiske -  gennemgang  ved 
ferniseringen  gav  lejlighed 
til  at  høre  nogle  personlige 
betragtninger.  Først  var  der 
det  uundgåelige  spørgsmål 
om  betingelserne  for  at  leve 
af  kunst  er  bedre  i  Tyskland 
end  i  Danmark.  Hertil  sva- 
rede Johan  H.  Benthin: 

-  Måske  på  grund  af  det 
større  publikum,  men  ikke 
generelt.  Det  har  snarere 
noget  at  gøre  med  min  egen 
udvikling  i  forskellige  for- 
mer for  modsætninger,  som 
jeg  har  mødt  i  det  fremme- 
de samt  helbreds-  og  fami- 
liemæssigt. 

På  spørgsmålet  om,  hvor 
kunstnerens  religiøse  inspi- 
ration stammer  fra,  svarede 
han: 

-  Der  er  påvirkninger  li- 
ge fra  Zen  Buddhismen  til 
gamle  indianske  overleve- 
ringer. Men  kristendommen 
er  mit  eget  grundlag,  og 


ideen  om  modsætningernes 
betydning  for  vores  åndeli- 
ge udvikling  har  jeg  hentet 
i  mormonismen.  Min  egen 
erfaring  er,  at  modsætnin- 
ger er  uundværlige  i  et  po- 
sitivt liv.  For  at  kunne  ople- 
ve glæde,  må  man  kende 
glædens  modsætning. 

Seminar  for  andre 
kunstnere 

Det  kom  også  frem,  at 
hjemstedet  er  den  lille 
landsby  Rebgeshain  nord 
for  Frankfurt,  hvor  Johan 
Benthin  har  indrettet  kom- 
bineret bolig,  atelier  og  kur- 
sussted for  kunstnere,  der 
gerne  vil  lære  lidt  ud  over 
det  sædvanlige.  Deltagerne 
har  stor  international  sam- 
mensætning. Det  sidst  af- 
holdte seminar  var  en 
workshop  med  ca.  20  delta- 
gere, og  emnet  var  inspira- 
tionen og  dens  veje. 

Dansk  baggrund  i 
byggebranchen 

I  Danmark  ernærede  Johan 
Benthin  sig  som  konsulent  i 


byggebranchen,  vekslende 
med  længere  og  længere 
perioders  studier  og  arbejde 
med  kunsten.  Efterhånden 
som  kunsten  kunne  bære  - 
hvilket  skete  efter  flytnin- 
gen til  Tyskland  -  optog 
den  mere  og  mere  af  tiden, 
indtil  Johan  Benthin  nu 
alene  lever  af  kunsten.  Pro- 
duktionen omfatter  både 
billedkunst  til  udstilling, 
skulptur  samt  ud-  og  ind- 
vendig udsmykning  af  byg- 
ningsværker, herunder  en 
række  offentlige  bygninger 
og  kirker.  Næste  større  pro- 
jekt er  udførelse  af  2  store 
skulpturer  i  byen  Maintal  i 
Tyskland.  40  skoleelever 
udvalgt  fra  3  lande  vil  del- 
tage i  arbejdet,  der  støttes 
af  den  tyske  kulturfond. 

Udstillingen  i  Helsinge 
Kulturhus  sluttede  den  19. 
september.  Den  overlappe- 
de en  udstilling  i  Berlin, 
som  foregik  17.  september 
til  17.  oktober  i  galleriet  på 
Zitadellet  i  Spandau. 

Helge  Nørrung 

Johan  Benthin  i  sit  atelier,  hvor  han  også  afholder  seminar  for 
andre  kunstnere.  (Foto:  Sigrid  E.  Benthin) . 

Nu  er  tiden  inde  til  at 
forny  abonnementet  på 
Stjernen,  Det  gøres 
meget  let-  Udfyld  ved- 
lagte  giroindbetaling  og 
sørg  for  at  betale  den  via 
postgiro  eller  på  post- 
huset. 

Abonnementet  koster 
80  kroner,  hvilket  er 
utroligt  billigt  for  et 
månedligt  blad  fyldt 
med  åndelige  oplevelser, 
svar  på  vanskelige 
spørgsmål  og  mange 
andre  indlæg,  som  er  af 
afgørende  betydning  for 
de  sidste  dages  hellige 
i  deres  hverdag. 
Et  abonnement  på  Stjer- 
nen betyder,  at  du  hver 

Foto:  Sean  Stones  _  _ 

måned  får  styrket  dit 
vidnesbyrd  og  dine 
åndelige  reserver. 

Sådan  gør  man 

Den  tid  er  forbi,  hvor  du  måtte  drive  klapjagt  på  Stjernerepræsentanten  -  eller  han  på  dig 

-  for  at  få  fornyet  abonnementet.  Nå  kan  du  gøre  det  samtidig  med,  at  du  betaler  andre  regninger 

via  giro. 

Riv  girokortet  ud,  udfyld  det,  skriv  hvad  indbetalingen  gælder  og  betal  den  på  posthuset. 
Husk  at  skrive  hvilket  ward  eller  gren,  du  tilhører. 

Abonnementet  løber  til  det  bliver  opsagt.  Før  udgangen  af  abonnementsperioden  modtager  du 
et  nyt  giroindbetalingskort.  Du  kan  også  betale  forud  for  flere  år,  hvis  du  ønsker  det. 
Hvis  du  flytter  til  en  ny  adresse,  beder  vi  dig  underrette  os  med  det  samme.  Hvis  der  opstår 
problemer,  kan  du  kontakte  wardets/grenens  Stjernerepræsentant. 

Carsten  J.  Larsen^ 
Stavspræsident,  Århus  Stav: 


Bodil  Grove  Christensen 
Herning  Gren: 


Helle  Juhl  Jensen 
Allerød  Ward: 


Hvorfor  læser  jeg  Stjernen? 


Jeg  abonnerer  på  Stjernen,  fordi 
den  er  Kirkens  officielle  nyheds- 
kanal til  medlemmerne.  Den 
indeholder  budskaber  fra  Det 
Første  Præsidentskab  og  fra  andre 
ledende  brødre,  belærende 
doktrinære  beskrivelser  og 
beretmtinger  samt  rapporter  over 
aktiviteter  og  programmer  fra  de 
hellige  i  Danmark.  Jeg  har  haft 
åndelige  oplevelser  ved  at  læse 
i  Stjernen  på  lignende  måde 
som  når  jeg  studerer  i  de  hellige 
skrifter.  Jeg  kan  anbefale  enhver 
at  læse  i  Stjernen. 


Jeg  holder  Stjernen,  fordi  jeg 
ønsker  at  læse  profetens  ord  til  os 
i  dag.  Når  jeg  læser  artiklerne  i 
Stjernen  taler  Anden  ofte  til  mig, 
og  jeg  føler  min  himmelske  Faders 
nærhed  og  omsorg. 


Jeg  læser  Stjernen,  fordi  den  er 
inspirerende  og  opbyggende.  Og 
jeg  læser  den  også,  fordi  jeg  derved 
kan  få  del  i  den  vejledning  og  de 
råd,  som  Det  Første  Præsidentskab 
giver. 


20  år  med  Seminar 


Seminar-  og  institutlærerne  mødtes  i  august  i  Odense  som  forberedelse  til  skoleåret  1993-94. 
(Foto:  Birgit  Larsen) . 


1993  markerer  20  år  med 
seminar  for  de  14-  18-årige 
unge  i  Kirken  i  Danmark. 
Mange  unge,  som  i  dag  er 
voksne  medlemmer,  gifte, 
ledere  eller  på  anden  vis 
aktive  i  Kirken,  har  deres 
første  åndelige  ståsted  i  Kir- 
ken fra  seminar. 

En  spændende  begyndelse 

I  1973  begyndte  seminar 
som  et  tilbud  for  alle  unge 
mellem  14-18  år  under  le- 
delse af  br.  Jens  Kristoffer- 
sen, som  i  20  år  har  ledet 
arbejdet  med  de  unge,  og 
som  har  set  en  stor  udvik- 
ling både  talmæssigt  og  hos 
den  enkelte  personligt. 

Der  blev  kaldet  lærere 
og  fastsat  tider  for  undervis- 
ning. Grunden  blev  lagt  til 
et  fast  og  dybere  studium  af 
skriften,  som  er  kendeteg- 
net for  seminareleverne  og 
for  mange  af  institutelever- 
ne, der  begyndte  senere. 
Kirkens  Uddannelsessy- 
stem, der  sammen  med 


præstedømmelederne  har 
ansvaret  for  seminar-  og  in- 
stitutprogrammerne har 
haft  et  enestående  virkning 
på  Kirkens  udvikling  i  Dan- 
mark, siger  br.  Kristoffersen. 

Unge  bruger  mere 
og  mere  skriften  som 
»problemløser« 

—  For  eksempel  mistede  vi 
mellem  60-80%  af  vore  un- 
ge, før  seminar  og  institut 
blev  introduceret  i  Dan- 
mark. I  dag  mister  vi  kun 
1.5-20  %.  En  hovedårsag  til 
denne  forbedring  er,  at  de 
unge  i  dag  selv  løser  mange 
af  deres  problemer  ved  at 
bruge  skrifterne. 

-  Når  man  i  dag  hører 
de  unge  bære  vidnesbyrd, 
fokuserer  de  meget  mere  på 
skrifterne  end  tidligere.  Det 
er  vidunderligt  at  se  denne 
udvikling  blandt  de  unge. 

En  gang  om  året  samles 
lærerne  for  både  seminar  og 
institut  sammen  med  deres 
præstedømmeleder  til  et 


forskolemøde,  normalt  i 
Odense.  Her  lægges  grun- 
den til  mange  gode  under- 
visningstimer. Det  er  afgjort 
et  møde,  som  giver  den  en- 
kelte lærer  meget  med 
hjem,  både  åndeligt  og  i 
form  af  en  fælles  oplevelse 
af  ansvar  og  muligheder. 

Kræver  opbakning 
fra  biskoprådet 

Men  når  sådanne  gode  re- 
sultater opnås,  er  det  også 
de  mange  lærere,  som  i  ti- 
dens løb  og  som  nu  under- 
viser med  stor  forberedelse 
og  med  mange  ofre  i  form 
af  tid  og  anden  indsats, 
man  må  vende  sig  til  med 
taknemmelighed.  Det  kræ- 
ver opbakning,  og  her  er  bi- 
skoprådet sammen  med 
Jens  Kristoffersen  en  stor 
hjælp  både  med  åndelig 
støtte  og  praktisk  hjælp. 

-  Seminarprogrammet  er 
et  utroligt  godt  redskab, 
hvis  det  bliver  brugt  rigtigt, 
siger  søster  Anette  Reuter 


fra  Allerød  Ward.  Alle,  som 
har  gennemført  seminar  hos 
os  er  forblevet  aktive.  Det 
er  vigtigt  ikke  at  føle  sig 
alene  som  lærer,  og  her  er 
det  vigtigt,  at  biskoprådet 
prioriterer  de  unge  og  semi- 
nar meget  højt,  så  de  virke- 
lig bliver  en  del  af  wardets 
plan. 

Fremtiden 

-  Den  endelige  virkning  af 
de  unges  studium  af  skriften 
kan  ingen,  undtagen  Her- 
ren, nogen  sinde  måle  helt. 
Men  fremtidens  ledere  i 
Kirken,  de  stabile  og  ånde- 
ligt stærke  medlemmer, 
som  skal  være  med  til  at 
forberede  Kirken  på  Frelse- 
rens andet  komme,  vil  i  sti- 
gende grad  komme  gennem 


Br.  Jens  Kristoffersen 
med  br.  Dave  Cook. 
(Foto:  Birgit  Larsen). 


Kirkens  4-årige  seminarpro- 
gram og  i  højere  grad  delta- 
ge i  institut  for  aldersgrup- 
pen 18  år  og  ældre. 

-  Flere  og  bedre  missio- 
nærer vil  kunne  betjene 
menneskeheden  med  større 
indsigt  og  større  åndelig 
kraft,  hvis  vi  kan  fastholde 
og  øge  den  udvikling,  som 
er  i  gang,  slutter  br.  Jens 
Kristoffersen. 

Red. 

Jeg  Kvinde 


o 

Søster  Kirsten  Bokhonko  fra  Århus  Ward  var  en  af  talerne  ved 
Jeg  Kvinde  programmet  i  Fredericia.  (Foto:  A.  Ewald). 


Med  programmet  Jeg 
Kvinde  i  1991,  som 
var  tilrettelagt  af  hjem- 
kundsleder  søster  Georgia 
Nielsen  fra  Fredericia  Ward, 
har  Hjælpeforeningen  en  af 
deres  mest  succesrige  aftner. 
Denne  aften  lærte  os,  hvil- 
ke personlige  ting,  en  kvin- 
de kan  blive  udsat  for,  bare 
fordi  hun  er  kvinde  og  har 
en  kvindes  krop. 

Ny  aften 

Den  3.  juni  i  år  fulgtes  suc- 
cesen op  med  et  nyt  pro- 
gram Jeg  Kvinde  II.  Dette 


blev  en  ikke  mindre  bevæ- 
gende og  lærerig  aften. 
Denne  gang  var  vægten 
lagt  på  vores  følelsesmæssi- 
ge verden. 

Fem  søstre  delte  deres 
tanker,  følelser  og  erfaringer 
med  os  om  ting,  der  havde 
grebet  dybt  ind  i  deres  livs 
sædvanlige  harmoni: 

-  At  passe  et  døende  fami- 
liemedlem hjemme. 

-  At  få  en  angstneurose. 

-  At  miste  et  barn. 

-  At  være  ugift  og  alene. 

-  At  have  et  barn  med  en 
alvorlig  sygdom,  og  dets 


omkostninger  og  konse- 
kvenser for  hele  famili- 
en. 

Efter  talerne  var  der  mu- 
lighed for  at  stille  spørgs- 
mål. Og  det  blev  en  meget 
følelsesladet  og  bevægende 
aften,  hvor  vi  talte  sammen 
om  mange  ting,  som  vi  før 
havde  ingen  eller  kun  ringe 
forståelse  for.  Slutsangen 
»Som  søstre  i  Zion«  passede 
fint  til  vore  følelser. 

Først  når  du  har  mistet  alt, 
når  du  har  blødt  og  lidt, 


får  du  dit  eget  ansigt, 
som  for  evigt  kun  er  dit. 

Da  vil  det  ske,  at  alle, 
som  du  strejfer  på  din  sti 
må  hviske : 

Se,  et  menneske 
går  netop  nu  forbi. 

Atter  en  dejlig  aften  i 
Hj  ælpeforeningen. 

Inger  Madsen 
Fredericia  Ward 

Spejder  tur: 

Der  er  ikke  noget  der  hedder  dårligt  vejr  -  det  hedder  dårlig  påklædning! 


Et  med  naturen.  (Foto:  Helge  Nørrung). 


Rigtigheden  af  oven- 
nævnte udsagn  måtte 
syv  spejdere  sande  på  en 
fredag/lørdags  tur  til  So- 
deråsen  i  Sydsverige.  Deres 
udrustning  var  i  orden,  så 
de  fik  betydeligt  mere  ud  af 
en  regnfuld  weekend,  end 
alle  dem,  der  holdt  sig  in- 
dendøre.  Her  er  deres  egen 
beretning: 

-  Med  kurs  mod  de 
»svenske  alper«  tog  vi  fra 
Maglegårds  Alle,  den  10. 
september  1993  kl.  15.10, 
efter  at  have  pakket  en  pa- 
truljekasse med  alt  fra  toi- 
letpapir til  presenninger.  Vi 
var  tre  fra  1 .  ward  og  fire  fra 
3.  ward  incl.  to  ledere. 

På  færgen  mod  Lands- 
krona tog  vi  bestik  af  kortet 
og  udvalgte  et  muligt  over- 
natningssted i  Skåralid.  Ef- 
ter 1/2  times  kørsel  i  regn 
nåede  vi  målet  ad  typiske 
svenske  jordveje  på  kanten 
af  åsen. 


Efter  en  kort  vandring  med 
rygsække  og  øvrigt  udstyr 
slog  vi  lejr  på  et  forbjerg, 
hvor  to  af  åsens  dybe  kløf- 
ter mødes.  Her  var  en  fær- 
dig bjælke-bivuak,  som  vi 
benyttede  til  opbevaring, 
mens  alle  var  enige  om,  at 
vi  ville  bygge  vores  egen  til 
overnatningen. 

»Lamanitgryde  « 

Vi  fik  snart  tændt  et  bål  og 
lavet  »lamanitgryde«  med 
hakket  oksekød,  peanuts 
samt  opsvulmede  nudler. 
Imens  var  bivuakken  fær- 
dig. Til  glæde  for  endnu  et 
hold  regnglade  danskere, 
idet  tre  andre  spejdere  fra 
Østerbro  kom  kl.  22  og  fik 
lov  at  benytte  den  faste  bi- 
vuak. 

Efter  en  hyggelig  bålstem- 
ning og  aftenbøn,  puttede  vi 
os  godt  ind  i  syvmandsbivu- 
akken  og  sov  fortrinligt  uden 
regn  hele  natten. 


Naturen  gav  udfordringer 

Om  morgenen  mindedes  vi 
Helaman  og  hans  2000  kri- 
gere, mens  vi  indtog  mor- 
gencomplet med  alt  hvad 
hjertet  kunne  begære  fra 
miisli  til  mælk.  Madpakker- 


ne blev  smurt  til  dagens 
vandring. 

Vi  vandrede  så  langs  de 
smukke  kløfter,  faktisk  var 
det  over  skyerne,  som  lå  lavt 
midt  ude  i  kløften.  Vi  så  fæ- 
nomener som  rullestensfald, 
»hjorteknuserklippen«  og 
paddehatte  i  sælsomme  far- 
ver. Og  i  bunden  af  dalen 
var  der  en  opdæmmet  sø 
med  laksetrapper. 

Højeste  punkt  var  Kop- 
parhatten,  et  udsigtspunkt 
med  lodrette  klipper,  veleg- 
net til  senere  bjergklatring. 

Derefter  en  tur  ned  i  da- 
len og  op  ad  stejle  sider. 
Der  var  brug  for  forsigtig- 
hed og  samarbejde.  Den 
medbragte  frokost  samt 
overskudsflødeboller  blev 
nydt  efter  den  skrappeste 
opstigning. 

Vi  nåede  bilerne  kl. 
13.05  og  var  hjemme  igen 
kl.  15.30  efter  en  tur  med 
god  træning  og  vådt  humør. 

Emil,  Jørgen,  Nataniel, 
Heino  og  Aron. 

SDH-spejdere  modtager 
fane  af  Sveriges  konge 


-  Pas  godt  på  denne  fane,  sagde  kong  Carl  Gustaf  til  SDH-spejderne .  (Foto:  jens  Rydgren) . 


Den  5.  juni  holdt  spej- 
derne i  Stockholms 
stav  sommerafslutning. 
Næsten  alle  spejderne  hav- 
de spejderuniformer  på, 
hvilket  var  et  imponerende 
syn.  Solen  skinnede  venlig, 
der  blev  leget  og  spist  for- 
friskninger og  sidst  men  ik- 
ke mindst,  delt  spejderbe- 
lønninger ud. 

Lidt  senere  på  aften  var 
der  en  stor  øvelse  på  Skan- 
sen for  dem,  som  skulle  del- 
tage i  forbimarchen  for 
kongefamilien. 

SDH-spejdere  i  national 
festligholdelse 

Den  6.  juni  på  Sveriges  na- 
tionaldag og  det  svenske 
flags  dag,  begyndte  spejder- 
ne om  morgenen  at  hejse 


18  svenske  flag  på  Norrbro 
nedenfor  slottet  og  uden  for 
rigsdagshuset.  Det  var  me- 
get højtideligt,  eftersom 
hærens  dragoner  spillede 
til.  Samtidig  med  at  det 
svenske  flag  blev  hejst  på 
slottet,  skulle  SDH-spejder- 
ne  hejse  de  andre  flag.  Rig- 
tigt samtidigt  blev  det  ikke, 
men  næsten! 

Der  var  49  SDH-spej- 
dere og  en  del  tilskuere 
denne  sabbatsmorgen,  som 
havde  samlet  sig  nedenfor 
slottet.  Kirkens  spejdere 
havde  fået  det  ærefulde 
hverv  fra  stiftelsen  Sve- 
riges Nationaldag,  som  en 
modydelse,  eftersom  vi  se- 
nere skulle  modtage  en  fane 
fra  stiftelsen  af  kongens 
hånd. 


Hårdt  arbejde  udført 
forinden 

Senere  på  dagen  samledes 
spejderne  sammen  med 
mange  andre  kirkemedlem- 
mer for  at  deltage  i  festop- 
toget til  Skansen.  60  dele- 
gationer med  hver  sit  mu- 
sikkorps deltog  i  optoget. 

Den  største  delegation 
kom  fra  Kirken,  og  fremme 
på  Skansen  fik  de  første  fire 
i  hver  delegation  lov  til  at 
deltage  i  forbimarchen  med 
faner  og  foreningsskilte. 
Lennart  Holm,  Daniel  Silf- 
verberg  og  Daniel  Palm,  der 
alle  tre  kommer  fra  Hån- 
dens Ward  fik  lov  til  at 
modtage  fanen  fra  kongen. 
Daniel  og  Daniel  havde 
begge  i  løbet  af  året  arbej- 
det hårdt  for  at  bliver  pio- 


nerspejdere og  klare  krave- 
ne for  at  få  pligt-mod-Gud- 
belønn  ingen  og  havde 
modtaget  den  ved  stavskon- 
ferencen  i  maj. 

Disse  to  unge  mænd  var 
værdige  repræsentanter  for 
Kirken. 

Vist  i  TV 

Begivenheden  blev  vist  i 
TV,  og  mange  rundt  om  i 
Sverige  fik  derved  mulighed 
for  at  se  Kirkens  spejdere. 
Til  stede  var  kongefamilien, 
hele  det  diplomatiske  korps 
og  mange  politikere  med 
statsministeren  i  spidsen. 

Nordstjårnan 


Tidligt  på  morgenen  venter  49 
SDH-spejdere  på  deres  konge. 
(Foto:  Jens  Rydgren). 

Arbejdsløse  hjælpes 
på  Filippinerne 


I Manila  er  Kirkens  ar- 
bejdsformidling blevet 
udvidet  for  at  hjælpe  med- 
lemmer, der  har  mistet  de- 
res arbejde  ved  fabriksluk- 
ninger i  kølvandet  på  jævn- 
lige svigt  i  el-forsyningen. 

Ældste  Duane  og  søster 
Jean  Christensen  virker 
som  ledere  af  arbejdsfor- 
midlingen i  det  filippinske 
område,  og  under  deres  le- 
delse har  ni  stave  etableret 
lokale  netværk  for  at  finde 
arbejde,  fremme  projekter 


for  hjemmeproduktion  og 
afholde  seminarer  om  karri- 
ereudvikling og  uddannelse. 

Netværk  etableret 
i  ni  stave 

Ældste  Christensen  fortæl- 
ler, at  der  i  de  første  fem 
måneder  i  1993  blev  ydet 
en  særlig  indsats,  hvor  net- 
værkene, projekterne  og  se- 
minarerne kom  op  at  stå.  I 
hver  af  de  ni  stave  blev  der 
iværksat  en  model  for 
hjemmeproduktion,  hvor 


medlemmerne  kunne  lære, 
hvordan  de  kunne  supplere 
deres  indkomst. 

Erhvervsvejledning  for 
elever  i  gymnasiet  og  på  vi- 
deregående uddannelser 
blev  også  fremhævet,  såle- 
des at  de  kunne  vælge  kar- 
rierer, der  havde  gode  mu- 
ligheder for  beskæftigelse,  i 
stedet  for  arbejdsløshed, 
som  er  alt  for  almindeligt. 

Samarbejde  blev  også 
fremhævet  meget,  fordi 
»Kirkens  arbejdsformidling 


er  baseret  på  det  enkle 
kristne  princip,  at  man  hol- 
der af  og  hjælper  andre,« 
udtalte  bror  Christensen. 

CN 


Udsyn 


Matematik  i 
verdensklasse 


Andrew  Dittmer  talent  for  matematik  er  usædvanligt,  men  det 
er  ikke  hans  eneste  interesse  (TD-foto) . 


Andrew  Dittmer,  18, 
præst  og  fra  Vienna 
Ward  i  Oakton  Virginia 
Stav  har  deltaget  i  en  inter- 
national matematikkonkur- 
rence for  unge  i  Istanbul  i 
Tyrkiet.  Konkurrencen 
foregik  over  to  dage,  og  al- 
le, der  scorede  30  point  ud 
af  42  mulige,  fik  en  guldme- 
dalje. Andrew  scorede  33 
point. 

Andrew  går  i  college  på 
Duke  University  i  North 
Carolina,  men  har  også  an- 
dre interesser  end  matema- 
tik. Klaverspil,  basketball, 
vægtløftning  og  friluftsliv 
er  blandt  Andrews  interes- 
ser. 

Andrew  har  hver  mor- 
gen i  4  år  deltaget  i  en  se- 


minarklasse og  ser  frem  til 
snart  at  tjene  på  mission. 
»Hvis  du  hjælper  andre  og 
gør  dit  bedste,  vil  en  missi- 
on styrke  dig  på  alle  områ- 
der,« mener  han.  »Det  gør 
dig  mere  moden.« 

CN 

Norsk  rådgiver 

i  tempelpræsidentskabet 


Da  Knut  og  Marit  blev 
kaldet  til  andenråd- 
giver og  assisterende  tern- 
pelværtinde  i  foråret,  be- 
fandt de  sig  allerede  på  mis- 
sion i  templet.  For  dem  er 
templet  det  kæreste  sted  på 
jorden  at  være. 

-  Vi  trives  her,  og  vi  sy- 
nes, at  vi  er  privilegerede 
ved  at  få  lov  at  virke  sam- 
men i  Herrens  hus,  siger 
præsident  Bakke.  Vi  vidner 
for  jer,  at  det  arbejde,  som 
udføres,  er  ikke  blot  sandt, 
men  også  livsvigtigt.  Livs- 
vigtigt for  dem,  vi  udfører 
det  for,  og  måske  allermest 
for  os  selv. 


Ønske  opfyldt 

Da  søster  Bakke  mistede  sin 
første  mand  i  1990,  rejste 
hun  til  templet  på  mission. 
Hendes  ønske  var  fortsat  at 
tjene  i  templet,  men  først 
tog  hun  hjem  til  Bergen. 
Det  blev  til  lykke  både  for 
hende  og  for  den  tidligere 
enkemand  Knut  Bakke.  Og 
få  måneder  efter  vielsen  gik 
vejen  tilbage  templet  - 
denne  gang  som  tempelmis- 
sionærpar. 

-  Det  er  godt  at  være 
her,  siger  søster  Bakke.  Det 
er  en  velsignelse,  at  vi  kan 
få  lov  til  at  omvende  os  og 
komme  her. 


Medlemmer  i  35  år 

Marit  er  født  på  en  ø  i 
Nordfjord  adskilt  fra  fast- 
landet af  Ulvesundet.  Da 
hun  var  22  år  gammel  flyt- 
tede hun  til  Bergen. 

En  tragisk  ulykke,  hvor 
søster  Bakkes  far  og  lillesø- 
ster indebrændte,  fik  hende 
til  at  tænke  meget  på, 
hvorfor  vi  mennesker  ram- 
mes af  så  meget  modgang 
og  så  mange  ulykker. 
Spørgsmålene  fik  hende  til 
at  søge  en  himmelsk  plan 
med  livet.  Missionærerne 
ringede  på  familiens  dør  i 
1956,  men  blev  flyttet  og 
undervisningen  hørte  op. 


Marit  og  Knut  Bakke  indby- 
der alle  til  at  opleve  den  sam- 
me glæde ,  som  de  selv  oplever 
ved  at  tjene  i  Herrens  hus 
(TD-foto). 


Men  det  frø,  som  de  havde 
sået,  slog  imidlertid  rod,  og 
tolv  år  senere  tog  Marit 
selv  kontakt  til  Kirken. 

Svejseren,  bror  Bakke 
havde  været  skibsbygger  i 
Bergen  hele  sit  liv.  Han 
havde  også  hele  tiden  søgt 
efter  en  mening  med  livet 
her  på  jorden: 

-  De  unge  amerikanske 
missionærer  kunne  til  min 
overraskelse  svare  på  mine 
spørgsmål  på  en  måde,  som 
jeg  aldrig  før  havde  hørt. 
Alt  det,  de  sagde,  virkede 
klart  og  fornuftigt,  mindes 
han. 

Efter  ti  måneders  nøje 
undersøgelse  af  Kirkens  læ- 
re og  mange  bønner  blev 
han  døbt  i  Jesu  Kristi  Kirke 
af  Sidste  Dages  Hellige. 

Vidnesbyrdet  er  vokset 
hver  gang,  de  har  besøgt 
templet,  og  det  at  være 
sammen  hver  dag  giver  en 
utrolig  glæde. 

-  Der  findes  ingen  bedre 
måde  at  afslutte  sin  aktive 
karriere  på  end  med  en 
tempelmission,  slutter  præ- 
sident Knut  Bakke. 

Nordstjårnan 

Et  vidnesbyrd: 

Den  bedste  missionsforberedelse 


I et  interview  med 
Church  News  har  æld- 
ste L.  Aid  in  Porter  fra  De 
Halvfjerds'  Præsidium  og 
leder  af  Kirkens  Missionsaf- 
deling  talt  om  forberedelse 
af  missionærer. 

-  Et  personligt  vidnes- 
byrd opnået  gennem  bøn, 
studium  af  skriften,  lydig- 
hed og  tjeneste  vil  føre  til 
en  effektiv  og  virkningsfuld 
missionsindsats.  At  lære  og 
at  efterleve  Kirkens  grund- 
læggende lærdomme  er  en 
langt  bedre  forberedelse  af 
missionærer  end  en  omfat- 
tende indsats  for  at  lære 
missionærernes  lektioner 
udenad,  udtalte  ældste  Por- 
ter. 

-  Familier,  kvorummer 
og  hjælpeorganisationer 
kan  bedst  forberede  missio- 
nærer ved  at  undervise  de 
unge  mænd  og  kvinder  i 
grundlæggende  kirkelær- 
domme som  tro  og  omven- 
delse, ved  at  give  dem  et 
større  kendskab  til  den  hel- 
lige skrift  og  anvendelse  af 
skriften,  samt  ved  at  hjælpe 
dem  med  at  opnå  et  vidnes- 
byrd og  blive  fortrolig  med 
processen  ved  en  åndelig 
omvendelse. 

o 

Andelige  reservoir 
fyldes  først 

-  De  konkrete  metoder  på 
en  mission  -  at  finde  men- 
nesker, lektionerne,  under- 
visningsteknik og  forpligtel- 
sesforløbet  -  kan  alle  er- 
hverves, når  der  er  behov 
for  det,  og  de  kan  anvendes 
langt  mere  effektivt,  når  en 
ung  har  fået  sit  eget  åndeli- 
ge reservoir  og  sit  eget  soli- 
de vidnesbyrd. 

-  Når  man  underviser 
vordende  missionærer,  er 


det  vigtigste  at  undervise 
dem  i  lærdomme,  i  skrifter- 
ne, i  at  kende  Jesus  Kristus 
og  at  værdsætte  og  forstå 
hans  mission  og  offer.  Har 
de  dette  grundlag,  er  de 
bedre  forberedt  til  en  missi- 
on. 

Ældste  Porter  fremhæ- 
vede, at  alt,  der  gøres  for  at 
forberede  missionærer,  na- 
turligvis er  nyttigt,  og  at  de 
fleste  missionærer  rejser 
velforberedte  ud. 


Ikke  alle  er  lige  godt 
forberedt 

-  Det  er  utroligt,  at  med 
flere  end  48.000  missionæ- 
rer er  så  mange  velforbered- 
te og  virker  effektivt.  Men 
enkelte  har  ikke  helt  opfat- 
tet, hvad  deres  rolle  er.  De 
forstår  ikke,  at  de  er  ude  for 
at  tjene  andre  og  ikke  sig 
selv,  de  forstår  ikke,  at  de 
skal  undervise  i  evangeliet 
og  ikke  i  de  principper,  som 
de  tror,  at  andre  bør  høre. 


Men  det  store  flertal  af  vore 
missionærer  drager  ud  men- 
talt, moralsk  og  åndeligt 
forberedt  og  indstillet  på  at 
tjene. 

Ikke  en  ret,  men  et 
privilegium 

-  En  mission  er  ikke  en  ret- 
tighed, men  et  privilegium 
forklarer  ældste  Porter. 
Nogle  af  de  unge  tror,  at 
det  er  en  manddomsprøve 
at  tage  på  mission,  og  det  er 
det  ikke.  Missionærer  kal- 
des og  fordeles  under  inspi- 
ration. De  missionærer,  der 
forstår,  at  Herren  kalder 
dem,  reagerer  hurtigere  på 
Åndens  vejledning.  Hvis 
man  tager  på  mission  og 
tror,  at  man  har  kaldet  sig 
selv  og  kan  rejse  uden  hen- 
syn til  forberedelse  eller 
værdighed,  modtager  man 
ikke  den  samme  velsignelse 
som  en  missionær,  der  er 
velforberedt  og  forstår,  at 
han  som  Herrens  tjener  må 
tjene  på  Herrens  måde. 

Gode  råd: 

Ældste  Porter  pointerede 
en  række  punkter,  der  vil 
forberede  missionærer  ef- 
fektivt. Disse  punkter- er 
fundamentale  og  forstærkes 
ved  at  følge  Brødrene  og  le- 
ve trofast. 

•  Lær  at  bede,  virkelig  be- 
de og  kommunikere,  og 
søg  ikke  kun  kontakt  en 
sjælden  gang. 

•  Nyd  nadveren  værdigt, 
overvej  prisen  for  forso- 
ningen for  at  fremhæve 
den  personlige  betyd- 
ning. Missionærer  har 
brug  for  at  vide  det  og 
inderligt  føle  det. 

•  Fordyb  jer  i  skriften,  især 
Mormons  Bog.  Det  er  ik- 
ke nok  at  læse  overfla- 
disk. Det  er  nødvendigt 
at  forstå  den  og  blive  på- 
virket af  Anden. 

•  Lær  at  tjene  andre. 

•  Lær  at  arbejde. 

Ældste  Porter  tilføjede,  at 
vordende  missionærer  som 
en  del  af  alt  dette  har  brug 
for  at  udvikle  åndelighed  og 
have  personlige  åndelige  op- 
levelser, der  forandrer  dem. 

Sammenfattende  kom- 
menterede ældste  Porter,  at 
unge  i  Kirken  ofte  vokser 
op  og  er  dybt  engageret  i 
programmer,  men  nogle 
gange  ikke  har  »åndelige 
oplevelser«,  der  fører  til  vir- 
kelig omvendelse,  før  de 
kommer  på  mission.  Jo  før 
de  unge  lærer  at  mærke  og 
lytte  til  Anden,  jo  før  vil  de 
være  effektive  missionærer. 


-  Kurser  og  seminarer,  der 
forbereder  missionærer,  er 
af  utrolig  gavn  for  Kirkens 
missionering.  Jeg  håber,  at 
man  fremhæver  rigets  lær- 
domme, der  omvender  og 
viser  de  kommende  missio- 
nærer, hvordan  de  selv  kan 
finde  ud  af,  at  evangeliet  er 
sandt,  og  hvordan  de  kan 
hjælpe  andre  med  at  gøre 
det  samme. 

Ikke  ordet,  men  ånden 

-  Jeg  ville  ikke  prioritere 
det  alt  for  højt,  at  man  læ- 
rer alle  lektionerne  udenad. 
Vi  ønsker  missionærer,  der  i 
højere  grad  ønsker  at  bruge 
lektionerne  som  en  vejled- 
ning end  at  lære  dem  uden- 
ad. Det  sker,  at  missionærer 
bekymrer  sig  mere  om  at 
undervise  ordret  i  en  lekti- 
on end  om,  hvad  en  under- 
søger føler  under  en  lekti- 
on. 

Opfordring  til  præste' 
dømmelederne 

Kurser  og  seminarer,  der 
forbereder  missionærer, 


foregår  under  ledelse  af 
stavspræsidentskabet,  war- 
dets  biskopråd  eller  grens- 
præsidentskabet,  og  de  er 
absolut  anbefalelsesværdi- 
ge. Ældste  Porter  mindedes 
en  missionærforberedelses- 
klasse på  stavsplan,  hvor 
voksne  og  respekterede 
medlemmer  kom  for  at  un- 
dervise i  forskellige  evange- 
liske principper. 

-  Jeg  tror  oprigtigt,  at  de 
unge  fik  mere  ud  af  at  høre 
på  disse  menneskers  vidnes- 
byrd og  ved  undervisning  i 
evangeliet,  end  de  ville  få 
ved  at  følge  en  fast  plan  for 
udenadslære.  Her  havde  de 
en  hel  parade  af  levende 
mennesker,  der  var  eksem- 
pler på  efterlevelse  af  evan- 
geliet. 

Ældste  Porter  sluttede 
med  at  ønske,  at  mange 
præstedømmeledere  fortsat 
vil  støtte  aktiviteter,  der 
forbereder  unge  til  at  tage 
på  mission. 


CN 

Køb  dine  julekort 
på  Distributionscentret 


I år  er  der  mulighed  for  at 
købe  julekort  til  en  me- 
get favorabel  pris  på  Nor- 
disk Distributions  Center. 
Man  har  fremstillet  et  kort 
med  et  maleri  af  kunstne- 
ren Robert  T.  Barrett  i  stør- 
relsen 18x12  cm,  som  sæl- 
ges med  kuvert  for  kr.  25,00 
for  10  stk. 

Mormons  Bog  og  Bibelen 

Billedet  har  Kristus  i  cen- 
trum, og  det  skildrer  man- 
ge af  begivenhederne,  der 
er  forbundet  med  Jesu  fød- 
sel. På  den  ene  halvdel  ser 
man  Josef  og  Maria,  hyr- 
derne, stjernen  over  Betle- 
hem og  de  tre  vismænd. 
Den  anden  side  er  inspire- 
ret af  beretningen  i  3  Ne- 
phi  kapitel  1  i  Mormons 


Bog,  hvor  nephiterne  så 
frem  til  Jesu  fødsel,  og  hvor 
Nephi  dagen  før  Frelserens 
fødsel  får  at  vide,  at  »tiden 
er  forhånden«  (billedets  ti- 
tel). 

Dansk  tekst 

Kortet  får  en  diskret  dansk 
tekst,  der  kæder  beretnin- 
gerne i  Bibelen  og  i  Mor- 
mons Bog  om  Jesu  fødsel 
sammen.  Desuden  vil  der 
stå  en  kort  julehilsen  midt 
på  kortet. 

Kortet  vil  blive  trykt  i  4- 
farvetryk,  og  der  er  tale  om 
et  kort  i  høj  kvalitet  til  en 
fornuftig  pris.  Et  motiv  til 
at  anvende  kortet  kan  være 
at  vise,  at  Kirkens  medlem- 
mer også  er  kristne  og  fejrer 
Jesu  fødsel,  mens  man  sam- 


tidig meget  diskret  fortæl- 
ler, at  Mormons  Bog  også  er 
et  vidne  om  Kristus.  På 
denne  måde  kan  vi  udbrede 


Ved  redaktionens  af- 
slutning indgik  der 
meddelelse  om,  at  missions- 
præsident  Alma  D.  Ander- 
son er  blevet  indlagt  på  et 
dansk  hospital  og  skal  over- 
føres til  USA  med  hjerte- 
problemer. 


kendskabet  til  Mormons 
Bog,  således  som  præsident 
Benson  har  opfordret  til 
utallige  gange. 


Der  vil  blive  kaldet  en  mid- 
lertidig missionspræsident, 
indtil  præsident  Anderson 
kan  genoptage  sine  pligter 
som  missionspræsident. 

Kirken  i  Danmark  øn- 
sker præsident  Anderson 
god  bedring.  Red. 


Missionspræsident 
Alma  D»  Anderson 
hospitalsindlagt 

